## He Whakarāpopototanga o ngā Kauhau a Kaikōmihana i te Whakawātanga Hātepe

## Mane 19 o Hereturikōkā 2019

**Heamana Satyanand**

E mihi ana ki ngā mōrehu, ō rātau whānau, ngā kaitautoko, ngā māngai o te Uiui me ngā mema o Te Rōpū Tohutohu o Ngā Mōrehu.

E ai ki ngā whakamārama o te Whakawātanga tuatahi e whā ngā tikanga ka whakamahia e te Kōmihana a te Karauna hei whakatutuki i ā mātau mahi:

* Ngā wāhanga tūmataiti
* Ngā whakawātanga tūmatanui me ngā rōpū hui whiriwhiri kōrero
* Rangahau me te kaupapahere
* Te takawaenga me te whakawhiwhiti me te hapori

He tikanga hira katoa ēnei e taea ai e te Kōmihana te rongo kōrero mai i ngā tāngata rerekē me te whakaemi i ngā mōhiohio kounga.

**Kaikōmihana Erueti**

Mō ētahi atu kōrero mō ngā tikanga rerekē mō te whai wāhi mai ki te Uiui:

* Haere ki tā mātau pae tukutuku [www.abuseincare.org.nz](http://www.abuseincare.org.nz)
* Waea mai ki 0800 222 727

Ka āwhina tēnei Whakawātanga hātepe i a mātau ki te whakareri mō te Whakawātanga horopaki (29 Whiringa-ā-nuku - 8 Whiringa-ā-rangi 2019).

I tēnei rā ka:

* Whakamāramahia atu ētahi o ngā kupu e whakamahia ana e mātau i roto i ngā whakawātanga
* Whakamārama atu ka pēhea te whakahaere o te Whakawātanga horopaki

**KIA MŌHIO: kāore e tonoa he kaiwhakaatu i tēnei rā**

Ka 'whakatakotohia te tāhuhu kōrero' e te Whakawātanga horopaki mō ā mātau whakawātanga tūmatanui katoa. I te Whakawātanga horopaki ka rongo mātau mai i ngā mōrehu, ngā kaitaunaki, ngā tāngata mātauranga me ngā mātanga.

**Ngā Whakawātanga Tūmatanui**

E 8 ngā pou mai i Ngā Tikanga Ārahi hei ārahi i ā mātau mahi katoa, tae atu ki ngā whakawātanga tūmatanui:

* Reo
* Ngā āhuatanga o te kuhu kia tiakina
* Te āhua me te whānui o ngā tūkinotanga
* Te pānga o ngā tūkinotanga
* Ngā āhuatanga o te pūnaha
* Te puretumu me te whakarauoratanga
* Te takahuri i te āhua o tā tātau tiaki tangata
* Te Tiriti o Waitangi

E kī ana te ture mō ngā whakawātanga tūmatanui me mātua:

* Motuhake
* Tōkeke
* Tika

Ko te tikanga o tēnei:

* He kupu ture ka whakamahia e mātau engari ka whakamāramahia e mātau te tikanga o ēnei kupu
* I ētahi wā me whakamahi e mātau te ture hei tiaki i te hunga whai wāhi mai
* E tuwhera ana, e wātea ana ā mātau tukanga
* Kāore koe e mate ki te tiki rōia
* Kāore e rite te Uiui ki tētahi Whakawātanga kōti - ehara i te āhuatanga taupatupatu. Hei tauira, ka whakatau ngā Kaikōmihana ko wai ka āhei ki te tuku pātai ki ngā kaiwhakaatu me ngā pātai ka taea e rātau te tuku.
* Me tika te manaaki a te Uiui i te tangata
* Ka whakarite ngā Kaikōmihana ka tau te noho a te tangata i roto i ngā whakawātanga ki tērā e taea ana.

**Kaikōmihana Gibson**

Ka whai mātau i ngā tikanga Māori i roto i ngā whakawātanga tūmatanui. E mōhio ana ngā Kaikōmihana ki ngā hiahia rerekē o ngā tāngata, hapori hoki ka whai wāhi mai. Hei tauira, ka tū ētahi whakawātanga tūmatanui i runga marae, i Ngā Pokapū Hapori kia tau ai ngā tāngata.

**Te Wāteatanga me ngā Tautoko**

* Ka wātea ngā wāhi me ngā tukanga ki te hunga hauā, ō rātau whānau, kaitautoko hoki
* Ka wātea mai he Kaiwhakamāori Reo Rotarota mō ngā hui tūmatanui katoa
* Kei reira ngā tikanga rerekē hei tuku whakaaturanga, arā, mā tētahi rōpū kōrero, rōpū kaiwhakaatu rānei
* Ka taea ngā kaiwhakaatu te noho muna, te whai tautoko rānei hei āwhina kia whakauru mai
* Ka wātea mai ngā kaimahi oranga i ngā hui whakawātanga tūmatanui katoa

**Kaikōmihana Alofivae**

He mea nui ki a mātau te whiwhi whakaaro mō ā mātau tukanga me ngā whakawātanga tūmatanui.

E kī ana te Inquiries Act 2013, he Kaiwhakauru Matua te tangata, rōpū, whakahaere rānei mēnā:

* He wāhanga tōna i roto i te take e tūhuratia ana
* He pānga nui tōna i roto i te take
* Ka whakahētia pea ia i roto i te whakawātanga

Ehara i te mea me Kaiwhakauru Matua kia whai wāhi mai ai ki tētahi whakawātanga tūmatanui.

Ngā Kaiwhakauru Matua:

* Ka taea e mātau te tuku whakaaturanga me te tuku tāpaetanga i tētahi whakawātanga
* Ka tukuna pea te tūranga Kaiwhakauru matua mō ētahi whakawātanga ake
* Ka taea ngā tono te tuku ahakoa te wā – whakapā mai mō ngā kōrero me pēhea
* He maha ngā tāngata me ngā whakahaere kua tono kē hei Kaiwhakauru Matua

Ko te hiahia o ngā Kaikōmihana kia tono ngā mōrehu, kaitaunaki me ngā rōpū hapori hei Kaiwhakauru Matua, ina tika ana. Ko te hunga he ōrite ngā wheako, ao rānei ka taea te whakahuihui mai ka tono hei rōpū.

Kei te mahi ngā kaikōmihana mō ngā take me ngā kaupapa ka kōrerohia i roto i ngā whakawātanga tūmatanui mai i te 2020 ki te 2022.

Ina whakaūngia te hōtaka ka whānui te tuari.

Ka whakaputahia he 'tuhinga whakamārama' i mua i ia whakawātanga. Kei roto ko ngā whakamārama mō te kaupapa o te whakawātanga.

**Kaikōmihana Shaw**

**Tono kia Whai Wāhi ki te Kōti**

Ka whakatau ngā Kaikōmihana ko wai ka āhei ki te tū i roto i tētahi whakawātanga tūmatanui. Ina whiriwhiri ana i tā rātau whakatau ka whai whakaaro rātau ki ēnei:

* Mēnā he hira ngā whakaaturanga a taua tangata
* Te maha o ngā kaiwhakaatu he whai whakaaturanga pea
* Mēnā me kōrero te tangata kia tika ai te whakawātanga (ture matatika)

Mēnā ka whakaaetia kia tū ka whakamōhiotia e ngā Kaikōmihana ka PĒHEA te whai wāhi mai ki te whakawātanga.

**Ngā Pūtea Āwhina Ture**

Me whai tohutohu ture motuhake pea ngā tāngata ka whai wāhi mai.

Ka taea e te tangata ka tū ki tētahi whakawātanga tūmatanui te tono kia utua he rōia mōna mai i te Pūtea Āwhina Ture a te Kōmihana.

Kei te wherawherahia tonu ngā taipitopito, ā, ka tukuna i te otinga.

Ka ahu mai ngā rōia tuku tohutohu ture mai i ngā ao kanorau.

**Anei te hunga kua whakaaetia kia whai wāhi ki tēnei Whakawātanga tukanga:**

* Ms Annette Sykes (kaitaunaki/rōia)
* Ms Sonja Cooper (kaitaunaki/rōia)
* Te Hāhi Mihingare
* Te Karauna
* Te Hāhi Katorika
* The Salvation Army

**Rōia Tautoko a Simon Mount: Ko ngā take noa i whakaarahia e te hunga i whakaaetia kia whai wāhi mai**

**Ngā Whakatau Tūmataitinga me te Matatapu**

E māharahara ana mō te tūmataiti o ngā mōrehu, ō rātau whānau me ngā kaitautoko. Me mātua whakarite kei te tiakina tō rātau matataputanga. He mea nui tēnei ki te Kōmihana. He pūnaha ā mātau hei tiaki i ngā mōhiohio whaiaro me te whakarite kia matatapu.

Kua whakaae te Karauna me te Salvation Army kia whakawāteahia atu tō rātau āheinga matatapu kia taea e ngā mōrehu i waitohu i tētahi whakaaetanga whakapuaki-kore te kōrero ki te Uiui.

E āhei ana te Uiui i raro i te wāhanga 15 o te Inquiries Act 2013 ki te tuku whakatau mō te matataputanga o ngā mōhiohio. Ka whakaputaina ngā whakatau ki tā mātau paetukutuku. Ko te tikanga o tēnei ka tiakina te hunga me tiaki.

**Te wā mō ngā tono mōhiohio**

Ka ngana te Kōmihana kia whai wā ngā whakahaere ina taea ana ki te rapu i ngā tuhinga i tonoa e mātau.

E tūmanakohia ana ka tino whakapau kaha ngā whakahaere ki te rapu wawe i aua mōhiohio. Me mahi tahi katoa mō tēnei.

**Te Rārangi me te Hanganga o Ngā Whakawātanga**

Kei te whiriwhiria e mātau ngā take me ngā kaupapa, ā, ka whakaputaina he hōtaka o ngā whakawātanga tūmatanui ā kō ake nei.

**Ture Matatika me te Hoa nō te Kōti**

I kī te Karauna me tohu pea he Hoa nō te kōti hei whakarite i te ture matatika o ngā whakawātanga.

E whakapono ana te Kōmihana ka taea e te Rōia Tautoko te whakarite ka noho tika te Uiui. Ka whakamōhio atu te Rōia Tautoko ki ngā Kaikōmihana mēnā he tangata me whai wāhi ki tētahi whakawātanga, me whai rōia rānei.